**dintre ceruri de tei şi castani**

*Mariana Fulger*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

cineva şi-a scris dorul în călcâi

cerul în umărul meu

verde greu simt a arbore în ploi

cineva întreabă

e pasul umbră de nor?

cineva nu va şti niciodată să-i răspundă

cu sine de mână

cineva merge prea năuc de toate

şi nu e nimeni să-i spună

- hei, omule năuc,

cine ești tu, cine umbra?

cineva atinge umărul timpului a trecere

cineva a rămâi

o adiere – poate umbra umbrei teilor

şi a coacăzilor, şi a vişinilor

şi şoapta scrisă în roua clipelor

din cântul mierlelor şi cântul zărilor

cineva merge înaintea visului meu

un om şi o umbră

cu acte albe de umbră

îl strig străine şi râde: sunt eu

din coşul plin ochi

cu stele ce mor uneori

şi stele despre care nu poate şti nimeni

nume mii trebuie să fi primit până acum

eu râd şi îmi răsfir pletele

şi degetele

cu umbrele pe ziduri

ca nişte iederi însetate continuu de lumină

şi scriu, scriu

alb cuvânt să mai aleagă

drumuri cu inima lor

să aibă nin-soare

dacă prea-ploaie vor şti ochii lor,

şi parfum de pruncie

cu abur de pită vie

în ştergar cu flori de in

împletit nu în trei, nu în patru

în a sufletului harpă

și ani mii

dintre ceruri de tei și castani

\_

Copyright Mariana Fulger